Anaknya Sazali

Anaknya Sazali ialah filem drama Malaysia 2000 arahan Jack Ad'Din terbitan Eurofine (M) Sdn. Bhd. Filem ini dikatakan menjadi lanjutan kepada filem lakonan Tan Sri P. Ramlee iaitu Anak-ku Sazali yang diterbitkan pada tahun 1950-an. Natasha Nasir yang memegang watak Mona merupakan anak kepada Nasir P. Ramlee. Terdapat 95 pelakon pembantu yang disenaraikan dalam kredit akhir filem ini. Rosyam Nor telah ditawarkan empat watak dalam filem ini (Sazali semasa tua, Sazali semasa muda, Hassan @ Bapa Sazali & Farid) tetapi menolak kesemuanya kerana terlibat dalam produksi drama TV. Rashid Sibir menolak tawaran mengarah filem ini setelah mendapat tahu pelakon utamanya Rosyam terpaksa menarik diri. Filem ini telah ditayangkan pada 29 Jun 2000.

Sinopsis
Kisah filem ini bermula selepas Sazali tamat menjalani hukuman penjara di atas kesalahan jenayah. Apabila berkeluarga, dia tidak mahu anaknya mengamalkan pergaulan bebas sebagaimana yang dilaluinya sehingga menjadi seorang yang tidak berguna kepada masyarakat. Untuk itu Sazali mengurung anaknya Farid agar tidak bercampur dengan budak lain dan mengupah guru untuk mengajar anaknya di dalam bilik. Tindakan itu membuatkan Farid menjadi seorang yang terlalu pemalu dan takut untuk berjumpa dengan masyarakat luar. Untuk mengatasi rasa malunya, sejenis pil menahan rasa malu telah diberikan membuatkan Farid menjadi tidak tahu malu dan melakukan apa saja tanpa perasaan.

Pelakon
 Ahmad Idham sebagai Farid
 M. Rajoli sebagai Sazali
 Azean Irdawaty sebagai Maria
 Noraini Morat sebagai Kamilia
 Jasmin Hamid sebagai June
 Badrul Muhayat sebagai Dahari
 Adik Hafiz Asyaraf sebagai Amat
 Ahmad B sebagai Tok Mansur
 Bibi Yem sebagai Nek Rubiah
 Kartina Aziz sebagai Senah
 Ismail Din sebagai Dolah
 Jalaluddin Hassan sebagai Doktor Karim
 Natasha Nasir sebagai Mona
 Rosnah Johari sebagai Sarimah
 Fadilah Mansor sebagai Rokiah
 Normala Omar sebagai Guru Besar Fadilah
 Fathil Dani sebagai Dukun Aseh
 Rashidah Jaafar sebagai Kawan Maria
 Lan Zailan sebagai Pencuri
 Sheila Mambo sebagai Hana
 Lisdawati sebagai Tetamu (pelakon tambahan)
 Dilla Ahmad sebagai Wartawan Fadhilah Ahmad (pelakon tambahan)

 Sambutan 
Filem ini telah menelan belanja sebanyak RM1.5 juta. Kutipan yang diterima untuk filem ini adalah sebanyak RM217,507.36.

Anugerah
Festival Filem Malaysia ke-15, 2001 (Shah Alam)
Pelakon Pembantu Lelaki Terbaik - M. Rajoli
Pelakon Kanak-Kanak Terbaik - Hafiz Asyaraf

Rujukan

 Pautan luar 


Kategori:Filem 2000
Kategori:Filem Malaysia tahun 2000
Kategori:Filem bahasa Melayu